# Levinhac (Agenés)

Levinhac (en francés Lévignac-de-Guyenne dempuèi 1929, Lévignac-de-Seyches de 1896 a 1929, Lévignac avant) es una comuna agenesa e en partida vasadesa, situada dens lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Levinhac :
| Talhacavat (Gironda) | Sent Pèir de Dròt | |
| Sent Guiraud | | Monteton |
| | Caubon e Sent Sauvador | Sent Avit (Òut e Garona) quadripunt |

## Toponimia

Las atestacions ancianas fornidas per Bénédicte Boyrie-Fénié son : Levinhaco (sègle XIII, en latin, 1284, 1326, 1513, 1520, tanben en latin), Levygnak (1305, en occitan), Lybynhon (1307-1317) et Lévignac (en francés, sègle XVII). Lo nom oficial francés èra Lévignac-de-Seyches, que passèt a Lévignac-de-Guyenne en 1929 ([leβi'ɲa de gi'janə]).
Tots los autors son d'acòrd per l'etimologia Levinius emb lo sufixe -acum. Per Dauzat e Rostaing e J. Astor, citat per B. Boyrie-Fénié, lo nom de persona Levinius es tirat de Levius, au luec que per Ernèst Negre (citat per B. Boyrie-Fénié) e Bénédicte Boyrie-Fénié, es tirat del cognomen Levinus. Levinhac es un ancian domeni gallo-roman.
Bénédicte Boyrie-Fénié explica tanben l'evolucion deu nom Guiana [gi'janə] que determina lo de Levinhac : Aquitánia > *Aquitanya (palatalizacion de [nj]) > [*Akitanya] > *Aguidanya (sonorizacion de las consonantas intervocalicas) > *Aguidyana (metatèsi de [j]) > *Guiyana (aferèsi, es a dire supression de la vocala iniciala, e assimilacion de [d] per [j]).

## Istòria

Levinhac es una bastida « anglesa » que fondèt Edoard Ièr en 1305. I pareis gaire en passant en veitura, mès una fotografia aeriana o Google Earth permeten de veire, isolat de la circulacion generala, lo plan mèi o mens ordenat d'una bastida.
Abans 1806, la comuna de Senta Crotz e Civert (Civert, nom francés; comunautat deu Vasadés) — ont se pòt veire la glèisa Senta Crotz, près deu camin de Sent Sauvador e Mauvesin — puèi, de 1839 a 1868, la de Sent-Guiraud poblada, a l'epòca, de 200 a 250 abitants, furen annexadas a Levinhac. En 1793 e abans 1800, Sent Pèir de Dròt fasè tanben partida de la comuna.

## Administracion

Lista deus cònsols successius :
| Periòde | Periòde | Identitat | Qualitat |
| març de 2001 | 2026 | Jean-Paul Berry | agricultor |
| 1971 | 2001 | Jean-Paul Duchamps | |
| 1947 | 1971 | François Lambert | |
| 1944 | 1947 | Jean Daniel Ossard | |
| 1941 | 1944 | Alban Monribot | |
| 1929 | 1941 | Edmond Ducourt | |
| 1918 | 1929 | Jean Cassin | |
| 1907 | 1918 | Jean Charles Grand | |
| 1894 | 1907 | Augustin Laurent Pelet | |
| 1881 | 1894 | Jean Lasserre | |
| 1876 | 1881 | Jean Omer Mouchez | |
| 1874 | 1876 | Jean Gibaud | |
| 1869 | 1874 | Jean Baptiste Omer Beaune | |
| 1852 | 1869 | Léonce Antoine Morin | |
| 1834 | 1852 | Baptiste Beaune | |
| 1823 | 1834 | Guy Loché | |
| 1822 | 1823 | Pierre Benoit Sauveaud | |
| 1817 | 1822 | Louis Nicolas Mouchet | |
| 1809 | 1817 | G. Boulin de Laprade | |
| 1804 | 1809 | Pierre Boulin de Laprade | |
| 1803 | 1804 | Louis Nicolas Mouchet | |
| 1800 | 1803 | Pierre Sauveaud | |
| 1799 | 1800 | Pierre Roussy | |
| 1799 | 1799 | Jean Bousquet | |
| 1794 | 1799 | Pierre Boulin Laprade | |
| 1790 | 1794 | Pierre Génibaud | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Sèishas; es ara deu canton dei Tuquets de Guiana.
* L'intercomunalitat es la Comunautat de comunas deu País de Duràs (244700449)

## Demografia

modificar « persona »  v · d · m 
Evolucion demografica Populacion comunala actuala (2013): 612, totala: 627 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 160 | 1 248 | 1 430 | 1 563 | 1 586 | 1 467 | 1 768 | 1 688 | 1 702 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 606 | 1 470 | 1 271 | 1 257 | 1 231 | 1 229 | 1 208 | 1 110 | 1 111 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 109 | 1 065 | 1 005 | 806 | 886 | 892 | 879 | 870 | 900 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 816 | 726 | 665 | 631 | 652 | 651 | 629 | 639 | 635 655 |
| 2009 | 2010 |
| 622 641 | 609 627 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* au recensament de 1793, Sent Pèir de Dròt (523 abitants en 1800) fasè partida de la municipalitat de Levinhac.
* per los recensaments entre 1841 e 1861, la populacion de Sent Guiraud, comuna incorporada a Levinhac entre 1839 e 1868, es comptada dens la populacion de Levinhac (en 1866, sos 209 abitants son dejà comptats a part).
* es interessant de comparar l'evolucion demografica de Levinhac e de Sent Bertomiu d'Agenés, d'una part, e la de Duràs e de Sèishas, d'autra part. Son de las comunas de talhas pas tròp diferentas, çò que permet d'eliminar dens una certana mesura l'efècte de l'exòde rural, qu'an mèi o mens un aspècte urban (una vila èra sovent petita dens l'Oèst occitan), eretat d'una foncion de centre de servicis per las comunas vesinas, sovent dispareishuda adara. Las que venguren cantons (capluècs de canton), emb las foncions administrativas associadas a aqueth títol, se son en gròs mantengudas dempuèi lo començament deu sègle XIX, las autras, en mèi d'aquò près de Duràs o de Sèishas respectivament, an patit d'un despoblament marcat e, benlèu sustot per Levinhac, d'una pèrda de lur activitat comerciala.
* En 2018 la populacion èra de 683 abitants e la densitat èra de 27,3 ab/km²

## Luecs e monuments

* Roïnas de la glèisa Senta Crotz, au sud de la comuna

## Veire tanben

* Comunas d'Òut e Garona

## Nòtas

* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* 1 2 Bénédicte Boyrie-Fénié, Dictionnaire toponymique des communes Lot et Garonne, ed. CAIRN, Pau, 2012, p. 158
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 399
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ http://cassini.ehess.fr/cassini/fr/html/fiche.php?select_resultat=19380
* ↑ https://www.sudouest.fr/2020/05/27/jean-paul-berry-reelu-maire-7516086-3747.php
* ↑ http://www.annuaire-mairie.fr/ancien-maire-levignac-de-guyenne.html
* ↑ http://cassini.ehess.fr/cassini/fr/html/fiche.php?select_resultat=19380
* Portau de Guiana